stanford-oval/wikipedia huggingface dataset:
היד החמה

היד החמה הוא אלבום הסולו הראשון של הזמר והיוצר עידן רייכל אשר יצא לאור בתאריך 3 בדצמבר 2015. לפני יציאתו יצאו ממנו שני סינגלים: "מעגלים" ו"לפני שייגמר".
רייכל כתב, הלחין ועיבד את כל השירים באלבום. בשניים מהשירים, "מעגלים" ו"בחמש שניות", השתתף בעיבוד גלעד שמואלי, שותפו לעיבודי השירים מהפרויקט של עידן רייכל. שיר אחד באלבום, "געגוע", שרה הזמרת דנה צלח.
עוד לפני יציאתו, הגיע האלבום למעמד של "אלבום זהב", ולאחר מכן גם למעמד "אלבום פלטינה". כמו כן, האלבום הגיע למקום ה-3 במצעד אלבומי מוזיקת העולם של בילבורד.
שירי האלבום

| מס' | שם | מילים | משך |
| --- | --- | --- | --- |
| 1. | לחכות  |   | 3:07 |
| 2. | היד החמה  |   | 2:49 |
| 3. | בישימון  |   | 2:27 |
| 4. | מביטים בירח  |   | 2:52 |
| 5. | מעגלים  |   | 3:17 |
| 6. | אי בודד  |   | 2:16 |
| 7. | ילדה שלי קטנה  |   | 2:15 |
| 8. | דלת מסתובבת  |   | 2:45 |
| 9. | געגוע (ביצוע: דנה צלח)   |   | 2:45 |
| 10. | בחמש שניות  |   | 3:15 |
| 11. | לפני שייגמר  |   | 4:05 |
| משך כולל: | משך כולל: | משך כולל: | 31:49 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי מוזיקת העולם | 3 |
הערות שוליים

↑  אלבום סולו לעידן רייכל: "רצון בלתי נשלט לחשיפה עצמית", 2 בדצמבר 2015, באתר גלי צה"ל
↑  רייכל - פסנתר - שירים - זאפה תל-אביב - zappa, באתר זאפה
↑  Idan Raichel At The Edge Of The Beginning Chart History, Billboard
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
| --- | --- |
בקרת זהויות :  MusicBrainz release group: e8816eef-5926-40ef-ba43-ef5ec8f7aae2
גלדיס וסט

| --- | --- |

 לידה:  27 באוקטובר 1930 (בת 94) Sutherland, ארצות הברית 
 שם לידה:  Gladys Mae Brownies 
 מקום לימודים:  אוניברסיטת המדינה של וירג'יניה  אוניברסיטת אוקלהומה  וירג'יניה טק 
 מוסדות:  Naval Surface Warfare Center Dahlgren Division 
 פרסים והוקרה:  היכל התהילה של חלוצי חלל וטילים של חיל האוויר של ארצות הברית  מדליית הנסיך פיליפ (אנ')  BBC 100 Women 2018
 בן זוג:  עירא וסט
 תרומות עיקריות
 תרומה למידול המדויק של צורת כדור הארץ (בעל יישומים ל-GPS)
 
גלדיס וסט (נולדה 27 באוקטובר 1930) היא מתמטיקאית אמריקאית. ידועה בשל תרומתה למידול המתמטי של צורת כדור הארץ באמצעות נתוני לווינות, מחקר אשר תרם לפיתוח ה-GPS.
תחילת חייה והשכלתה

וסט נולדה כגלדיס מיי בראון בסאת'רלנד, עיירה כפרית קטנה בווירג'יניה, ארצות הברית. בתקופה זו ההזדמנויות החינוכיות והמקצועיות לשחורים היו מצומצמות. משפחתה עבדה באריסות (אנ') בחווה. בנוסף לעבודה בחווה, אמה עבדה במפעל טבק ואביה עבד במסילת הרכבת. במהלך שנות ילדותה, השקיעה וסט שעות רבות בעבודה בחווה שבה עבדה משפחתה. למרות זאת, לא ראתה את עתידה בעבודה מן הסוג הזה וזיהתה ברכישת השכלה מפתח להשגת חיים טובים יותר.
בתיכון שבו למדה וסט, קיבלו שני התלמידים המצטיינים של המחזור מלגה מלאה ללימודים בקולג' של מדינת וירג'יניה (אנ') (כיום אוניברסיטה). וסט זיהתה את ההזדמנות, סיימה את לימודיה התיכוניים בהצטיינות וזכתה במלגה. בעידודם של מוריה היא בחרה ללמוד מתמטיקה, וסיימה את התואר ב-1952. במהלך התואר, זכתה לחונכות והשראה מזוג פרופסורים, ג'והן ולואיז הנטר. ג'והן היה השחור הראשון שסיים דוקטורט בפיזיקה, ולואיז הייתה האישה השחורה הראשונה שסיימה דוקטורט באוניברסיטת ווירג'יניה. בשנתיים שלאחר מכן לימדה וסט מתמטיקה ומדעים בתיכון בווירג'יניה. לאחר מכן, בעידודם של הזוג האנטר, חזרה וסט לקולג' של מדינת וירג'יניה ללימודי תואר שני במתמטיקה, אותו סיימה ב-1955. לאחר התואר השני שָׁבָה וסט ללמד בתיכון.
שנים מאוחר יותר, ב-1973, סיימה וסט תואר שני נוסף, במינהל ציבורי מאוניברסיטת אוקלהומה, אותו למדה במקביל לעבודתה.
בשנת 2000, לאחר יציאתה לגמלאות, השלימה וסט דוקטורט במנהל ציבורי בוירג'יניה טק.
קריירה ותרומה

ב-1956 החלה וסט לעבוד כחוקרת ב-Naval Proving Ground (אנ'), מרכז מחקר ופיתוח של צי ארצות הברית הממוקם בדהלגרן (אנ') שבמדינת ווירג'יניה. וסט הייתה אחת מארבעה עובדים שחורים, והאישה השחורה השנייה שעבדה במכון. וסט עבדה במרכז במשך 42 שנים, עד פרישתה 1998, במהלכן עבדה במספר תפקידים, כולל מחקר מתמטי, תכנות וניהול פרויקטים.
בתחילת שנות השישים, וסט השתתפה במחקר זוכה-פרסים שהוכיח דפוסים של תנועתו היחסית של פלוטו ביחס לנפטון. בהמשך, וסט החלה לנתח נתונים שהגיעו מלוויינים, ובמיוחד ממדי גובה אלקטרונים מבוססי מכ"ם. וסט השתמשה בנתונים כדי ליצור מודל של צורתו המדויקת של כדור הארץ ומונתה למנהלת הפרויקט של רדאר הגובה של הלווין Seasat (אנ').
מאמצע שנות השבעים ולאורך שנות השמונים, וסט תיכנתה מחשב IBM 7030 (אנ') כדי לחשב קירובים מדויקים יותר ויותר של צורתו המדויקת של כדור הארץ הקרויה גאואיד. כדי ליצור מודל מדויק, וסט השתמשה באלגוריתמים מורכבים כדי להתמודד עם ואריציות בכוח המשיכה, כוחות שפל וגאות וכוחות אחרים שמשפיעים על צורת כדור הארץ.
במערכת GPS מודרנית נמדדים מרחקים מארבעה לווייניים לפחות, כאשר מהירותם גדולה מספיק כדי לחייב שמתחשבות בתורת היחסות הפרטית, ומסלולם הקמור של הלווייניים אף מחייב התחשבות בתורת היחסות הכללית. חישובים מדויקים אלו נשענים על החישובים שנהגו ונבדקו במרכז הפיתוח של הצי שנים קודם להתפתחות ה-GPS. הצוות בחר לחשב את הגאואיד תוך ניתוח נתוני מדי הגובה מהלוויינים ‏ GEOS-3, ‏ ,Seasat ו-GEOSAT, אך נתונים אלו היו רועשים ביותר, גם בגלל שגיאות מדידה ובעיקר בגלל אינטראקציה משתנה בזמן עם תופעות אטמוספיריות וימיות. כדי לצמצם שגיאות אלו, בחר הצוות בהחלקת הנתונים באמצעות מסנן קלמן מבוסס תהליך מרקוב מסדר שלישי, שהוביל לדיוק טוב יותר מעשרה סנטימטר במדידת גובה פני הים.
וסט גם כיהנה בתפקידים ציבוריים מחוץ למעבדות הצי. היא הייתה חברה במועצת המנהלים של אגודה שיתופית לאשראי (אנ') ושל הגוף הנבחר המפקח על מערכת החינוך באזורה.
חיים אישיים

וסט התחתנה ב-1957 עם עירא וסט, מתמטיקאי שעבד באותו הבסיס. באותו הזמן הם היו שניים מארבעה עובדים שחורים בבסיס. נולדו להם שלושה ילדים ושבעה נכדים. וסט נוצריה, ומקפידה ללכת עם משפחתה לכנסייה בימי ראשון.
כשקיבלה ווסט לראשונה את הצעת העבודה מהצי, היא סירבה לה מאחר שהבסיס היה ממוקם באזור נידח שווסט התקשתה להגיעה אליו (לא היה לה אוטו). היא האמינה שבכל מקרה לא יקבלו אותה לתפקיד בגלל צבע העור שלה. אך הצי התעקש, ואפילו הסכים לקבל אותה על סמך קורות החיים שלה בלבד, ללא ריאיון, והיא התרצתה.
וסט כתבה באוטוביוגרפיה שלה על קשיים רבים בהם נתקלה, שנבעו מגזענות כלפי אפרו-אמריקאים. דוגמה משמעותית לגזענות היא שלהרגשתה קולגות לבנים זכו ליותר הקרה ופריוולגיות. וסט התאכזבה שלא ניתנו לה פרויקטים שכללו נסיעות וחשיפה. בנוסף, בתחילת הקריירה שלה קולגות לבנים לא היו מתרועעים עם וסט מחוץ למשרד.
לאחר פרישתה בגיל 68, וסט "נבעתה מהרעיון שלא תעבוד", ולכן החליטה להשלים דוקטורט. במהלך העבודה על הדוקטורט, וסט קיבלה שבץ מוחי. השבץ פגע בשמיעה, ראייה, שיווי המשקל והניידות של וסט. היא הרגישה אומללה, אך החליטה ש"אי אפשר להישאר במיטה, חייבים להתרומם מכאן ולהשיג את הדוקטורט". בשנת 2000 וסט השלימה את הדוקטורט שלה. לאחר כמה שנים חלתה בסרטן השד.
למרות תרומתה לפיתוח ה-GPS, וסט מעדיפה לנווט בעזרת מפות מנייר.
נכון לפברואר 2018, וסט גרה במחוז קינג ג'ורג', וירג'יניה.
מורשת והוקרה

ב-2018 וסט נבחרה להצטרף להיכל התהילה של חלוצי חלל וטילים של חיל האוויר של ארצות הברית. קפטן גודפרי וויקס, המפקד של מכון המחקר ופיתוח שבו וסט עבדה, תיאר את תפקידה של וסט בפיתוח ה-GPS: "היא התקדמה בסולם התפקידים, עבדה על גאודזיה לווינית (אנ') ותרמה לדיוק של GPS ומדידות מלויינים. כשגלדיס וסט החלה את הקריירה שלה ב-1956, ככל הנראה לא היה לה מושג שעבודתה תשפיע על העולם עשרות שנים קדימה".
מוזיאון דהלגרן יסד מלגה על שם הזוג עירא וגלדיס וסט, מלגה שנועדה לממן לימודים אקדמיים לתלמידים במחוז בו מצוי בסיס הצי בו עבדה וסט.
וסט נבחרה על ידי ה-BBC כאחת מ-100 הנשים של 2018. ב-2021 הוענקה לה מדליית הנסיך פיליפ (אנ') על ידי האקדמיה המלכותית להנדסה (אנ'), אות ההוקרה הגבוה ביותר שניתן לאינדיבידואלים.
לקריאה נוספת

West, Gladys; Jackson, M.H. (2020). It began with a dream (באנגלית). King George, Virgina: IGWEST Publishing. ISBN 978-0-578-67638-8.- אוטוביוגרפיה.
G. B. West, Data Processing System Specifications for the GEOSAT Satellite Radar Altimeter., Virginia: Naval Surface Weapons Center Dahlgren, 1986-06-01 (באנגלית) (אורכב 06.02.2019 בארכיון Wayback Machine) - דו"ח טכני משמעותי.
Khadjavi, Malek-Madani, Moore, Navigating an Uncharted Path: The Life and Legacy of Dr. Gladys B. West, Notices of the American Mathematical Society 68, 2021-03-01 doi: 10.1090/noti2243 (באנגלית) - כולל ביוגרפיה ותיאור טכני קצר של המחקר המתמטי של וסט.
ראו גם

GPS
גאודזיה
גאואיד
מד גובה אלקטרוני
Hidden Figures (מאחורי המספרים) - סרט על נשים אפרו-אמריקאיות שעמדו מאחורי פיתוחים טכנולוגיים. וסט מזדהה עם הדמויות בסרט, וגם היא נחשבת ל-"hidden figure".
הערות שוליים

1 2  "Gladys West | Biography, Accomplishments, Hidden Figure, GPS, Mathematician, & Facts | Britannica". 23 באוקטובר 2023. {{cite web}}:  (עזרה)
1 2 3 4 5 6  Gladys West's work on GPS 'would impact the world', Stamford Advocate, ‏2018-02-03 (באנגלית) (ארכיון)
1 2 3 4 5 6 7 8 9 10 11 12 13 14 15 16 17 18 19  Lily Khadjavi, Reza Malek-Madani, Tanya Moore, The Life and Legacy of Dr. Gladys B. West, American Mathematical Society, ‏מרץ 2021 (באנגלית)
1 2 3 4 5 6 7  "100 Women: Gladys West - the 'hidden figure' of GPS". BBC News (באנגלית בריטית). 2018-05-19. נבדק ב-2024-08-15.
↑  Sppt 061915 by DCMilitary.Com - Issuu, issuu.com, ‏2015-06-22 (באנגלית)
1 2 3  Air Force Space Command Public Affairs (7 בדצמבר 2018). "Mathematician inducted into Space and Missiles Pioneers Hall of Fame". Air Force Space Command (באנגלית אמריקאית). אורכב מ-המקור ב-3 ביוני 2019. נבדק ב-4 בפברואר 2019. {{cite web}}:  (עזרה)
1 2 3 4 5 6  Mohdin, Aamna (2020-11-19). "Gladys West: the hidden figure who helped invent GPS". The Guardian (באנגלית בריטית). ISSN 0261-3077. נבדק ב-2024-08-15.
1 2  West, Gladys B.; Jackson, M.H. (2020). It began with a dream. King George, Virginia: IGWEST Publishing. pp. 55–138. ISBN 978-0-578-67638-8.
↑  Ship, Chris (10 ביוני 2021). "Princess Anne remembers 'inquisitive' Prince Philip on day he would have been 100". ITV News. נבדק ב-10 ביוני 2021. {{cite news}}:  (עזרה)
↑  "'Hidden Figure' whose mathematical modelling enabled GPS becomes first woman to win the Prince Philip Medal". Royal Academy of Engineering (באנגלית). אורכב מ-המקור ב-10 ביוני 2021. נבדק ב-10 ביוני 2021. {{cite web}}:  (עזרה)
| --- | --- |
בקרת זהויות :  NLI: 987007373333905171  LCCN: n82071327  VIAF: 4061161152500235190000   WorldCat (עם VIAF): 4061161152500235190000 
גלדיס וסט וקולגה מסתכלים על נתוני GPS ב-1985.
גלדיס וסט בטקס ההצטרפות להיכל התהילה חלוצי החלל והטילים של חיל האוויר של ארצות הברית.
הנס אנוקסן

הנס אנוקסן (Hans Enoksen, נולד ב-7 באוגוסט 1956)) הוא פוליטיקאי גרינלנדי. שימש כראש ממשלת גרינלנד השלישי בשנים 2002–2009.
חייו

אנוקסן הוא יליד איטישׂק, גרינלנד וחבר הפרלמנט של גרינלנד החל מ-1995. הוא היה שר הדיג, הציד וההתנחלויות ויו"ר מפלגת סיומוט החל משנת 2001. הוא נבחר לתפקיד ראש ממשלת גרינלנד ב-14 בדצמבר 2002 לאחר שמפלגתו זכתה ב-28 אחוזים מהקולות, מה שהספיק לה לנצח.
הוא הפסיד בבחירות של שנת 2009 ופרש מתפקידו כיושב ראש מפלגת סיומוט. בשנת 2014 הקים את מפלגת נאלראק.
אנוקסן דובר גרינלנדית בלבד.
הערות שוליים

↑  Kalaallit Nunaata Radioa (Greenlandic Broadcasting Corporation)
↑  Sermitsiaq: Hans Enoksen træder tilbage
↑  Tidligere landsstyreformand Enoksen stifter nyt parti - Information, 9 January 2014
↑  "Nunatsiaq News: Unilingual Inuk becomes Greenland's new premier". אורכב מ-המקור ב-2008-07-04. נבדק ב-2007-11-15.
| --- | --- |
בקרת זהויות :  GND: 1352921758 
ערך זה הוא קצרמרבנושא פוליטיקאים ובנושא גרינלנדים. אתם מוזמנים לתרום לוויקיפדיה ו.
המוזיאון הארמני

| --- | --- |

 מידע כללי
 סוג:  היסטוריה ותרבות
 על שם:  Edward Mardigian 
 כתובת:  הרובע הארמני בירושלים
 מיקום:  ירושלים 
 מדינה:  ישראל 
 הקמה ובנייה
 תקופת הבנייה:  ?–1975
 תאריך פתיחה רשמי:  1975 
 
 קואורדינטות:  31°46′24″N 35°13′45″E﻿ / ﻿31.773333333333°N 35.229166666667°E﻿ / 31.773333333333; 35.229166666667
  (למפת ירושלים העתיקה מוגדלת) המוזיאון הארמני(למפת ירושלים העתיקה רגילה) המוזיאון הארמני(למפת ירושלים רגילה) המוזיאון הארמני(למפת ירושלים מוגדלת) המוזיאון הארמני
 
מפת הרובע הארמני
המוזיאון הארמני הוא מוזיאון ברובע הארמני בירושלים, המציג את ההיסטוריה והתרבות של העם הארמני.
פעילות

במוזיאון מוצגים מההיסטוריה ומהתרבות של העם הארמני, כולל ציורים, צילומים, יצירות אמנות, ממצאים ארכאולוגיים, כלי חרס, תבליטי אבן, ומוצגים מהפולקלור הארמני. כמו כן מוצג מידע על בית הדפוס הראשון בארץ, שנוסד ב-1833 על ידי ארמנים. חלק מהתצוגה מתייחס לרצח העם הארמני שהתרחש במלחמת העולם הראשונה.
המוזיאון שוכן במבנה שנבנה בשנת 1853 ושימש בעבר כאכסניית סמינר הכמרים הארמניים. בתקופה בה שימש המבנה כסמינר כמרים, הוא היה בית יתומים עבור ילדים רבים שהוריהם נספו בשואה הארמנית. המבנה הפך למוזיאון בשנת 1975, כאשר נבנה סמינר הכמרים החדש ברובע הארמני. המבנה הוא בעל שתי קומות, וכמו יתר מבני הרובע הארמני בנוי סביב חצר פנימית ובה גן קטן, כאשר אל החצר פונה ארקדת קשתות.
ב-2022 הועבר פסיפס הציפורים הארמני אל המוזיאון.
לקריאה נוספת

דוד קרויאנקר, ירושלים, מבט ארכיטקטוני, מכון ירושלים לחקר ישראל, הוצאת כתר, 1996.
דוד ליפשיץ (מוזיקאי)

ערך זה עוסק במוזיקאי, מעבד ומפיק מוזיקלי. אם התכוונתם לאישים אחרים בשם זה, ראו .
| --- | --- |

 לידה:  13 באפריל 1988 (בן 36) כ"ו בניסן ה'תשמ"ח נחלאות
 שם לידה:  דוד שמואל ליפשיץ
 מקום לימודים:  כפר בתיה
 כלי נגינה:  קלידים, פסנתר, תופים, גיטרה, גיטרה בס
 בת זוג:  אביגיל ליפשיץ
 מספר צאצאים:  3
דוד שמואל ליפשיץ (נולד בכ"ו בניסן ה'תשמ"ח, 13 באפריל 1988) הוא מוזיקאי, זמר, מעבד ומפיק מוזיקלי ישראלי.
ביוגרפיה

נולד בנחלאות לעודד ויסמין (בתה של רחל הדס) ליפשיץ וגדל שם, בגוש עציון ובירושלים. במרוצת השנים הוריו התגרשו ואימו התחתנה בשנית עם רונן סימן טוב.
למד בכפר בתיה. התחתן בגיל 19.
ליפשיץ הוא בעלים של אולפן הקלטות בתקוע בשם AB Vally.
ביוגרפיה > דיסקוגרפיה

ב-2020 יצא לאור אלבומו הראשון "פנים אל פנים".
הוציא גם את הסינגלים: "תוך כדי תנועה", "אמונה", "עד השמיים", "בלוז לחולמים" ועוד.
ביוגרפיה > חיים אישיים

מ-2007 נשוי לאביגיל ולהם 3 ילדים, והם מתגוררים בתקוע.
הערות שוליים

↑  AB Valley, דפי כתום, ‏1 ביוני 2022
↑  חברו הקרוב של בוצר נפרד: "הוא הלך ברחובות תל אביב והיה בלתי אפשרי להתעלם",  באתר כיפה, 23 בדצמבר 2024
↑  הפרעות. קשב. ריכוז.,  באתר בנדקמפ
↑  אלי מיכה, ביני בונה משכן באתר שיא מיוזיק, 17 ביולי 2013
↑  כמה אור - יהודה לויכטר עושה פסטיבל באלבום הבכורה - חסידיניוז, באתר חסידיניוז, ‏1 במרץ 2015
↑  יוסי אשרי, מרדכי גרנביץ' באלבום בכורה: כל החומות - חסידיניוז, באתר חסידיניוז, ‏20 באוקטובר 2015
↑  אל תוך עצמך באתר אקו"ם
↑  שפת היום באתר הספרייה הלאומית
↑  קובי הר צבי, הנשפן שהפך לזמר: האזינו ל"הצליחנו", באתר בחדרי חרדים
↑  נתנאל לייפר, ‏יהודה לויכטר ו'הרטרו' - "כל עוד הנר דולק", באתר כיכר השבת, 20 בספטמבר 2017
↑  אליעזר בוצר, ליבא | מדריך האקטיביסט להימלאיה, באתר ליבא, ‏21 באוגוסט 2016
↑   בוצר|Botzer - "הבית|The Home", סרטון בערוץ "בוצר - Botzer Project", באתר יוטיוב (אורך: 04:09)
↑  פסטיבל ירח מלא אהבה - ט"ו באב 2017
↑  עידו שטיינר, נתן גזונדהייט באלבום בכורה "מלווה מלכה", באתר ערוץ 7, 31 בדצמבר 2020
1 2  הדס סיון, ‏מהבית היהודי לקריירה מוזיקלית: על הניסים בלחן חדש, באתר "סרוגים", 25 בנובמבר 2021
1 2  יצחק טסלר, מדואה ליפה ועד מריה קארי: נפרדים מחנוכה, באתר ynet, 6 בדצמבר 2021
1 2  נפשי ישובב - ג'רמי גימפל בעקבות דוד המלך - חסידיניוז, באתר חסידיניוז, ‏4 ביולי 2022
↑  שיר בדרך אליך – מופע מחווה לרחל שפירא - באתר תקוע, 25 בנובמבר 2021
↑  שמחה סינגר, יונתן שחר בסינגל חדש בהשראת קריעת ים סוף - רדיו קול חי, באתר רדיו קול חי, ‏12 בינואר 2022
↑   יסמין לוי, ב"ספר המדבר" אפשר לפגוש את האנשים שהמצלמה בדרך כלל פוסחת עליהם, באתר הארץ, 17 במאי 2022
↑  קבלו את אחד החיבורים המיוחדים שיתרחשו השנה על הבמה: דוד ליפשיץ מארח את שולי רנד בדף הפייסבוק של פסטיבל אחרית הימים
↑  בשיתוף תיירות גוש עציון, חגיגות ט"ו באב בגוש עציון: פסטיבל אחרית הימים, באתר ערוץ 7, 11 באוגוסט 2022
↑  משה ניסנבוים, "באביב אני חי": חי אפיק בסינגל ראשון וחשוף מתוך האלבום השני | משה ניסנבוים, באתר חבורה חדשות חרדים, ‏15 בפברואר 2023
↑    בתאל קולמן, ‏חי אפיק נותן מילים וצלילים לסיפור המורכב של ההתיישבות, בעיתון מקור ראשון, 29 בנובמבר 2022
↑  אריאל פייגלין, ביני לנדאו שר עם הראל שרביט ז"ל לארץ הקדושה, באתר ערוץ 7, 22 בינואר 2024
↑  קוביס, דוד ליפשיץ בשיר הנושא: פנים אל פנים, באתר ערוץ 7, 2 בספטמבר 2020
| --- | --- |
בקרת זהויות :  MusicBrainz: 148d2a00-4f2d-4e29-89ef-943918337b60 
דוד ליפשיץ, 2023
דייוויד קורנסווט

| --- | --- |

 לידה:  8 ביולי 1993 (בן 31) פילדלפיה, פנסילבניה, ארצות הברית 
 שם לידה:  David Packard Corenswet 
 מדינה:  ארצות הברית ארצות הברית
 תקופת הפעילות:  מ-2011 
 עיסוק:  שחקן קולנוע, טלוויזיה ותיאטרון, מפיק בפועל
 http://david-corenswet.net/
 פרופיל ב-IMDb
 
דייוויד פקארד קורנסווט (באנגלית: David Packard Corenswet; נולד ב-8 ביולי 1993) הוא שחקן קולנוע, טלוויזיה ותיאטרון אמריקאי. מוכר בזכות תפקידיו בתור ריבר ברקלי בסדרה הקומית "הפוליטיקאי", ובתור ג'ק קסטלו במיני-סדרה של נטפליקס "הוליווד", שתיהן מבית היוצר של ריאן מרפי. ב-2023 פורסם רשמית שהוא לוהק לתפקיד הראשי כקלארק קנט\סופרמן בסרט "סופרמן", שעתיד לצאת לאקרנים בקיץ 2025.
ביוגרפיה

קורנסווט גדל בפילדלפיה, פנסילבניה שבארצות הברית. אביו, ג'ון קורנסווט, היה עורך דין אמריקאי יהודי ממוצא אשכנזי, שהיה גם שחקן תיאטרון בניו יורק במשך שנים רבות, אך נפטר בשנת 2019, כשהלווייתו התקיימה ב"בית הכנסת סיני" (אנ') שבניו אורלינס.
אמו, קרוליין פקארד, היא ממשפחה נוצרית ממוצא אנגלי ואירי, והיא כמו אביו המנוח עוסקת בעריכת דין. לדייוויד יש אחות.
סבו מצד אמו הוא סופר הילדים אדוארד פקארד, וסבתו מצד אמו הייתה פעילה נוצרית-קווייקרית.
קורנסווט סיים את לימודיו במכינה הקדם האקדמית של בית ספר שיפלי. בוגר בתואר באמנות לשנת 2016 בחוג הדרמה של בית הספר ג'וליארד בניו יורק. כשמועמדותו לג'וליארד נענתה בחיוב, במהלך שנתו הראשונה באוניברסיטת פנסילבניה כסטודנט.
קריירה

כשחקן הופיע קורנסווט עוד כשהיה ילד, בהפקות תיאטרון רבות, כולל ההפקה של תיאטרון ארדן בשנת 2002 של "כולם היו בניי", מחזה מאת ארתור מילר. לאחר מכן השתתף בפסטיבל שייקספיר בפילדלפיה בשנת 2003, במחזה מקבת'.
התפקיד הקולנועי הראשון של קורנסווט לאחר שסיים את לימודיו בג'וליארד, היה במותחן הפוליטי "ענייני המדינה" (2018). בסרט מככבים גם ת'ורה ברץ', מימי רוג'רס ואדריאן גרנייה. ה"לוס אנג'לס טיימס" תיאר את הסרט כ"משוחק היטב".
קורנסוואט הופיע בתפקידי אורח במספר סדרות כמו "בית הקלפים", "אלמנטרי" ו"אינסטינקט".
בשנת 2019 החל לשחק בסדרה הקומית של נטפליקס, "הפוליטיקאי". הוא גילם את ריבר ברקלי, אהובו ויריבו הפוליטי מהתיכון של פייטון הובארט (בן פלאט). מגזין "ואניטי פייר" תיאר את ריבר כ"סטודנט עשיר, ספורטיבי וסטרייט".
בשנת 2020 כיכב קורנסווט בתפקיד ג'ק קסטלו במיני סדרה "הוליווד" מבית נטפליקס מפרי היוצר של ראיין מרפי, העוסקת בתעשיית הבידור ועסקי השעשועים שלאחר מלחמת העולם השנייה בהוליווד, לוס אנג'לס. לצידו מככבים גם ג'ים פרסונס, פטי לופון, ג'ק פיקינג, דילן מקדרמוט, דארן כריס והולנד טיילור.
בשנת 2022 שיחק בסרט "כך או כך", ששודר לראשונה בנטפליקס, ובהמשך שיחק בסרט האימה הפסיכולוגי "פרל" שבוים ונכתב על ידי הבמאי טי וסט על פי סיפור מקורי שכתב יחד עם מיה גות'. הסרט משמש כפריקוול עבור הסרט "X".
ב-27 ביוני 2023 דווח רשמית על קורנסווט וליהוקו לתפקיד סופרמן כחלק מהאתחול ליקום הקולנועי של DC - הוא עתיד לככב בסרט "סופרמן" שיבוים על ידי ג׳יימס גאן וצפוי לעלות לאקרנים ב-2025.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | ענייני המדינה | מייקל לוסון |  |
| 2019 | יום התשלום לפרויקט | מציל |  |
| 2019 | לילה שטוף שמש | סקוט גלן |  |
| 2021 | Project Pay Day | מציל |  |
| 2022 | כך או כך | ג'ייק |  |
| 2022 | פרל | המקרין |  |
| 2024 | טוויסטרס |  |  |
| 2025 | סופרמן | קלארק קנט / סופרמן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014–2018 | Moe & Jerryweather | ג'ריוות'ר | סדרת רשת; 17 פרקים |
| 2015 | One Bad Choice | רג'י שו | פרק: "Reggie Shaw" |
| 2017 | אלמנטרי | יוסטון ספיבי | פרק: "High Heat" |
| 2018 | אינסטינקט | ספנסר ביימור | פרק: "Live" |
| 2018 | בית הקלפים | ריד | פרק: "Chapter 72" |
| 2020–2019 | הפוליטיקאי | ריבר ברקלי | 11 פרקים |
| 2020 | הוליווד | ג'ק קסטלו | מיני-סדרה; גם מפיק בפועל |
| 2022 | העיר הזאת שלנו | דייוויד מקדוגל | מיני-סדרה |
| 2024 | האישה באגם | אלן דרסט | 4 פרקים |
בל H-13 סו

בל H-13 סו (Sioux) היה מסוק קל בעל מנוע אחד ורוטור דו-להבי, מתוצרת חברת בל הליקופטר מארצות הברית, שהתבסס על המסוק האזרחי מתוצרת חברת בל, בל 47. המסוק יוצר ברישיון בבריטניה על ידי חברת וסטלנד איירקראפט עבור צבא בריטניה, תחת הסימול סו AH.1 ו-HT.2.
פיתוח

חיל האוויר של ארצות הברית (אז חילות האוויר של צבא ארצות הברית) הזמין ב-1947 את הדגם המשופר של הבל 47. המסוקים שהוזמנו סומלו YR-13 ושלושה מסוקים שהותאמו לשימוש בתנאי חורף סומלו YR-13A. צבא ארצות הברית הזמין מסוקי בל 47 ב-1948 תחת הסימול H-13. מסוקים אלו קיבלו בהמשך את השם "סו", על שם השבט האינדיאני. המסוק שימש במשימות תצפית בתחילת מלחמת וייטנאם, עד שהוחלף ב-1966 במסוק מדגם יוז OH-6 קאיוז.
בין השנים 1947–1958 רכש צי ארצות הברית מספר מסוקי בל 47 תחת הסימול HTL-1. גם משמר החופים של ארצות הברית ביצע הערכה למסוק ורכש שני מסוקי HTL-1 לבסיסו בנמל ניו יורק. הגרסה הנפוצה בצי הייתה גרסה HTL-4, שהייתה ללא כיסוי בד למנור הזנב של המסוק. משמר החופים רכש שלושה מסוקי HTL-5 ב-1952. גרסה זו הייתה זהה לגרסה HTL-4 אך הונעה במנוע פרנקלין O-335-5. משמר החופים הפעיל מסוקים אלה עד 1960. ב-1959 רכש משמר החופים שני מסוקים מדגם 47G, שסומלו HUL-1G.
צבא בריטניה הזמין מסוקי H-13, שיוצרו ברישיון על ידי חברת וסטלנד איירקראפט. חברת וסטלנד התחייבה בפני חברת סיקורסקי כי לא תייצר מסוקים של חברה מתחרה, ולפיכך רכשה את רישיון הייצור מחברת אוגוסטה האיטלקית, שהחזיקה ברישיון ייצור מחברת בל. החוזה הראשון היה עבור 200 מסוקים, ש-50 הראשונים שבהם נבנו על ידי אוגוסטה באיטליה, והשאר נבנו בבריטניה. טיסת הבכורה למסוקים מתוצרת בריטניה הייתה ב-9 במרץ 1965.
תכנון

בל H-13 סו הוא מסוק לתצפית ואימון בסיסי, ובו שלושה מושבים. העיצוב המוכר של המסוק, עם חופה בתצורת "בועת סבון", הוא של דגם G, שנכנס לשירות ב-1953. בנוסף יש לדגם זה מנור זנב בעל מבנה של מסבך צינורות מרותך חשוף, מכלי דלק חיצוניים ומגלשיים. לדגם UH-13J הצבאי, המבוסס על גרסה 47J האזרחית, יש מנור זנב מכוסה וכן תא טייס עם מעטה אווירודינמי.
הדגמים הצבאיים היו מצוידים במקרים רבים במנשאים לאלונקות, שהיו מותקנים על המגלשים. מנשאים אלה היו מצוידים במגיני רוח מזכוכית אקרילית להגנה על הפצוע מהרוח.
דגם G הונע על ידי מנוע בוכנה לייקומינג VO-435 עם הספק של 260 כוח סוס. הדלק למנוע היה בשני מכלי דלק חיצוניים, אחד בכל צד של המסוק בחלקו העליון. הרוטור היה בעל שני להבים ראשיים, עם שני להבים משניים התמדיים (אינרטיים) לייצוב.